[{"text_idx": "#000001", "text": "Head jooksuso\u0303brad, kuigi on juba aasta teine kuu ja paremad jooksuilmad juba mo\u0303ne kuu kaugusel, soovin meile ko\u0303igile, et roheluse saabumisega me ei ra\u0308a\u0308giks enam koroonast."}, {"text_idx": "#000002", "text": "Loodan, et eelmisel aastal blogi tekstina kokku vo\u0303etud 2013-2017 hooajad andsid ka teile mo\u0303tteainet treeningute u\u0308lesehitamisel ja vo\u0303istlusteks valmistumisel. Ka\u0308esoleva kirjatu\u0308kis vo\u0303taks kokku 2020. detsembri maratoni Valencias, sellele ja\u0308rgnenud taastumisperioodi ja Eestis alustatud treeningute kokkuvo\u0303tte."}, {"text_idx": "#000003", "text": "Maratoni na\u0308dala esimesel pa\u0308eval lendasin Madridi, et jo\u0303uda lennureisist va\u0308lja puhata ja anda kehale rohkem kohanemisaega merepinnaga. Kolmapa\u0308eval tegin viimase maratoniru\u0308tmi jooksu. See o\u0303nnestus ha\u0308sti. Neljapa\u0308eval oli Valencias vo\u0303rreldes Madridiga juba mo\u0303nusalt soe. Reedel jo\u0303udis kohale ka meie naismaratoonar Jekaterina Patjuk, kellega tegime ja\u0308rgmisel pa\u0308eval soojenduse ja vahetasime muljeid ja kogemusi. Muide toitlustamine toimus tubades ja igau\u0308ks oli u\u0308ksinda oma toas. Kogunemisi hotelli fuajees ei tohtinud olla. Pu\u0308hapa\u0308eva hommikul, kui marssisime hotellist stardipaika, oli 8 kraadi sooja ja ilm tuuline."}, {"text_idx": "#000004", "text": "Maratonina\u0308dalal tegin la\u0308bi ka su\u0308sivesikute laadimise, mis ta\u0308hendab, et neljal esimesel pa\u0308eval oli su\u0308sivesikute osakaal toidus ligi 20%, u\u0308leja\u0308a\u0308nud valgud ja rasvad. Neljapa\u0308eva pa\u0308rastlo\u0303unast muutus osakaal vastupidiseks. Suur ta\u0308nu Ott Kiivikasele heade no\u0303uannete eest, mis puudutab vo\u0303istluseelset laadimist. See toimis ha\u0308sti ja oli eriti tunda maratoni esimestel kilomeetritel, kui pidin end ko\u0303vasti tagasi hoidma."}, {"text_idx": "#000005", "text": "OM normatiivi gruppi pidi vedama kaks tempomeistrit, kuid oli vaid u\u0308ks. Esimese ku\u0308mne km ajal vaatasin, et oleme graafikust natukene maas, kuid ei miskit hullu. Viieteistku\u0308mnendal kilomeetril kiirendas tempomeister ja nii tekis vahe, mille pu\u0308u\u0308dsime mingi hetk kinni, kuid oli tunda et jookseme oluliselt kiiremini kui eelnevalt, nii 6 \u2013 7 sekundit kilomeetri kohta. Neil hetkedel ja\u0308tsin ka joogipunktist vedeliku tarbimise, kuna keha reageeris kiiruse muutusele."}, {"text_idx": "#000006", "text": "Poolel maal oli tunda, et pole pa\u0308ris see, mis aasta varem samal ajal. Oli tu\u0308kk tegu, et pundist kinni hoida. Umbes 28. km ja\u0308ingi koos u\u0308he Ladina-Ameerika jooksjaga maha. Pu\u0308u\u0308dsin siis veel punti tagasi saada, kuid 30. km paiku sain aru, et jalgadesse oli liialt piimhapet kogunenud. Siit edasi la\u0308ks raskeks. Kilomeetri aeg kukkus 10 sekundit vo\u0303i enam, kuid u\u0308helgi hetkel ei andnud ma alla."}, {"text_idx": "#000007", "text": "Pu\u0308u\u0308dsin tagant tulijatega koos pu\u0308sida, kuid ka see oli peagi raske. Kusagil 39. km, kui lo\u0303pp juba paistis, tuli kusagilt justkui uus hingamine ja suutsin keha ja\u0308lle liikuma saada ning la\u0308bida viimased kolm kilomeetrit algfaasi kiirusega. Sealjuures viimasel kilomeetril ka neljast jooksjast mo\u0308o\u0308duda. Aeg oli viis sekundit aeglasem kui eelmisel aastal, kui isikliku rekordi jooksin. Ei hakka siin kirjeldama, mis tunded mind valdasid, kuid sain peale jooksu palju ha\u0308id so\u0303numeid, mis no\u0308 ilma paremaks tegid."}, {"text_idx": "#000008", "text": "Mis siis juhtus? Oli see tempoko\u0303ikumine vo\u0303i muu, va\u0308hene pikkade jooksude osakaal viimasel poolel aastal? Igatahes to\u0308o\u0308tame edasi, et kevadel paremini o\u0303nnestuks."}, {"text_idx": "#000009", "text": "U\u0308ldiselt vo\u0303ib aastaga rahule ja\u0308a\u0308da, kuna jooksin isiklikud rekordid nii poolmaratonis kui ka 10 km maanteejooksus. Suutsin head kiirust na\u0308idata staadionil ja seljatasin ko\u0303huprobleemid."}, {"text_idx": "#000010", "text": "Maratonija\u0308rgselt puhkasin ta\u0308ielikult terve na\u0308dala. Suure varba ku\u0308u\u0308netrauma to\u0303ttu oli liikumine ka raskendatud. Seeja\u0308rel alustasin kerge liikumisega ja ka\u0308isin igapa\u0308evaselt ka joogas. Kui esimesel na\u0308dalal oli enesetunne pa\u0308ris hea, va\u0308ljaarvatud jalad, siis teinel na\u0308dalal hakkas siit sealt tunda andma. Niiske ja jahedam ilm ja maratonija\u0308rgne va\u0308simus tuli lo\u0303puks va\u0308lja."}, {"text_idx": "#000011", "text": "Peale jo\u0303ule alustasin uuesti regulaarsete trennidega. Algus oli pa\u0308ris vaevaline, nagu poleks ammu jooksnud. Esimese na\u0308dala lo\u0303puks ja\u0308i luuu\u0308mbris valusaks. See vaevas mind na\u0308dal-kaks, ja treeningud olid ha\u0308iritud. Et saada kiiremat liigutust teha ja pulsi u\u0308les, ka\u0308isin kord na\u0308dalas Sportomedicas AlterG jooksulindil jooksmas, tunniga sai higi korralikult lahti. Samal ajal ka\u0308isin magnetravis, massaaz\u030cis ja Oxytherapy barokambris hapnikuteraapias."}, {"text_idx": "#000012", "text": "Treeningute neljandal na\u0308dalal tegin Tartus lindiljoostes koormustesti ja sellest hetkest sai ka jalad paremini liikuma ja alustasin hallis lu\u0308hemate lo\u0303ikude jooksmisega. Na\u0308dal hiljem tegime veel ka teise koormustesti laktaadi vo\u0303tmise na\u0308ol, siis juba sisehallis ringil joostes. Saime paika aeroobse ja anaeroobse la\u0308ve kiirused, mille po\u0303hjal saame Polari keskkonda sisestada ta\u0308psemat pulsitsoonid."}, {"text_idx": "#000013", "text": "Jaanuaris, kui korralik talv meile saabus, tegi see palju ro\u0303o\u0303mu.Ettevalmistus perioodil Eestis tegin kolm jo\u0303utreeningut na\u0308dalas (kasutades oma keha raskust) Sparta jo\u0303usaalis. Vahel jooksin paksus lumes, kui teed veel lumest puhastamata olid. Mina olen seda meelt, et parem olgu korralik miinus kui pluss viis kraadi sooja, see kerge sula vo\u0303tab igasuguse mo\u0303nu a\u0308ra. Tegin ka mo\u0303ned kiirustrennid meie noorjooksja Robertiga ja oligi aeg minna tagasi ma\u0308estiku, Iteni."}, {"text_idx": "#000014", "text": "Veebruari esimestest pa\u0308evadest olengi Itenis ko\u0303rguse ja ma\u0308gise maastikuga harjumas. To\u0303use vo\u0303tan va\u0308ga aeglaselt, sest pulss tahab kohe u\u0308les minna."}, {"text_idx": "#000015", "text": "Sportige! Liikuge! Vo\u0303imalusel o\u0303ues, sest see parim viis pu\u0308sida terve, tugev ja o\u0303nnelik. Et liikumine o\u0303ues oleks nauditav, kulutage julgelt hea riietuse peale, nauding sellest on seda va\u0308a\u0308rt."}, {"text_idx": "#000017", "text": "*2018 Po\u0303hjamaade meister 10 km maanteejooksus, 30:20"}]